ai4bharat/Pralekha huggingface dataset:
सूक्ष्म, लघु एवं मध्यम उद्यम मंत्रालय
अंतरराष्ट्रीय योग दिवस पर ‘खादी योगा मैट’ किया गया लॉन्च
अंतरराष्ट्रीय योग दिवस 21 जून 2023 के शुभ अवसर पर खादी और ग्रामोद्योग आयोग  के चेयरमैन श्री मनोज कुमार ने मुंबई स्थित केवीआईसी मुख्यालय में ’खादी योगा मैट’ को लॉन्च किया। कार्यक्रम को संबोधित करते हुए श्री मनोज कुमार ने कहा कि माननीय प्रधानमंत्री श्री नरेन्द्र मोदी के नेतृत्व में चलाया जा रहा ‘आत्मनिर्भर भारत अभियान’ दिन प्रति दिन नये मानदंड स्थापित कर रहा है। ’खादी योगा मैट’ को लॉन्च करना भी इसी अभियान का हिस्सा है। उन्होंने आगे कहा कि यह योग चटाई पूरी तरह से घरेलू और पर्यावरण के अनुकूल है। इसे इस तरह तैयार किया गया है कि सभी तरह के योगासन इस पर किये जा सकते हैं।
इस अवसर पर केवीआईसी चेयरमैन ने प्रधानमंत्री रोजगार सृजन कार्यक्रम  के तहत पश्चिमी क्षेत्र के 237 लाभार्थियों के लिये करीब 25 करोड़ रूपये का मार्जिन राशि अनुदान जारी किया। उन्होंने वित्त वर्ष 2022- 23 में 1.34 लाख करोड़ रूपये का एतिहासिक कारोबार होने पर देश के ग्रामीण इलाकों में काम करने वाले लाखों खादी कारीगरों और केवीआईसी अधिकारियों को बधाई दी।
श्री मनोज कुमार ने ‘खादी योगा मैट’ जारी करने से पहले केवीआईसी के अधिकारियों और कर्मचारियों के साथ सुबह आयोजित कार्यक्रम में योग और प्रणायाम किया। इस अवसर पर उपस्थित जनसमूह को संबोधित करते हुये उन्होंने कहा कि 2014 में प्रधानमंत्री श्री नरेन्द्र मोदी जी का ही प्रयास था जब उन्होंने संयुक्त राष्ट्र महासभा में योग दिवस मनाने का प्रस्ताव किया जिसे तीन महीने की अवधि में ही स्वीकार कर लिया गया और 21 जून, 2015 को पहली बार अंतरराष्ट्रीय योग दिवस मनाया गया। उन्होंने कहा कि माननीय प्रधानमंत्री श्री नरेन्द्र मोदी की प्रेरणा से भारत योग गुरू के रूप में आज दुनिया को योग का पाठ पढ़ा रहा है।
केवीआईसी चेयरमैन ने आगे कहा कि प्रधानमंत्री के नेतृत्व में केवीआईसी ने ‘‘वोकल फार लोकल’’  और ‘‘आत्मनिर्भर भारत’’ अभियान अवधारणा को नई उंचाईयों पर पहुंचाया। स्वतंत्र भारत के इतिहास में पहली बार केवीआईसी उत्पादों का बिक्री कारोबार 1.34 लाख करोड़ रूपये के पार पहुंचा जबकि इस दौरान ग्रामीण इलाकों में 9,54,899 रोजगार के नये अवसर सृजित किये गये। उन्होंने कहा कि आज लांच ‘खादी योगा मैट’ पूरी तरह से घरेलू उत्पाद है जिसे खादी कारीगरों के कौशल से तैयार किया गया है। उन्होंने कहा कि हम सभी को इस नये घरेलू उत्पाद के लिये मुखर होना चाहिये और जब हम सभी स्थानीय उत्पादों को लेकर मुखर होंगे तभी हमारे उत्पाद स्थानीय से वैश्विक उत्पादों की श्रेणी में पहुंचेंगे।
केवीआईसी की एतिहासिक सफलता को दोहराते हुये उन्होंने आगे कहा कि प्रधानमंत्री श्री नरेन्द्र मोदी के स्वदेशी अभियान के साथ पीएमईजीपी ने देश के युवाओं को साथ लाने में नया रिकार्ड स्थापित किया है। इस योजना के साथ ‘रोजगार पाने के बजाय रोजगार प्रदाता बनने’ का सपना जुड़ा हुआ है।
खान मंत्रालय
खान मंत्रालय ने राष्ट्रीय खनिज अन्वेषण न्यास  को परियोजना प्रस्ताव प्रस्तुत करने के लिए अधिसूचित अन्वेषण एजेंसियों को सामान्य निर्देश जारी किए
खनिजों की खोज में और तेजी लाने के लिए नई पहल
देश में खनिजों की खोज से संबंधित गतिविधियों को बढ़ावा देने के उद्देश्य से केंद्र सरकार ने ‘राष्ट्रीय खनिज अन्वेषण न्यास ’ की स्थापना की, जो अपनी स्थापना के समय से ही देश भर में अन्वेषण परियोजनाओं को पूरा करने के लिए विभिन्न अधिसूचित अन्वेषण एजेंसियों का वित्त पोषण करता रहा है।
तदनुसार, एनएमईटी ने प्रस्तावित ब्लॉक क्षेत्र/भूमि  की वास्तविक स्थिति के प्रमाण पत्र के साथ एनएमईटी की राशि के जरिए खनिज की खोज या अन्वेषण के लिए एनएमईटी के प्रभारों की अनुसूची  के आधार पर विस्तृत लागत अनुमानों के साथ प्रस्ताव प्रस्तुत करने के लिए एनईए को दिनांक 24 फरवरी, 2021 को सामान्य निर्देश जारी किए हैं।
अब यह पाया गया है कि संबंधित राज्य प्राधिकरण की ओर से प्रस्तावित ब्लॉक क्षेत्र/भूमि  की वास्तविक स्थिति का प्रमाण पत्र प्रदान करने में कई मामलों में काफी देरी हो रही है। इससे देश में खनिज की खोज शुरू करने में अनावश्यक विलंब हुआ है। इसलिए, एनएमईटी की राशि के लिए परियोजना प्रस्तावों को प्रस्तुत करने के लिए सामान्य निर्देशों को आगे और स्पष्ट किया गया है, जैसा कि नीचे बताया गया है: -
खनिज अन्वेषण निगम लिमिटेड  और अन्य अधिसूचित सीपीएसयू राज्य प्राधिकरण की ओर से प्रस्तावित ब्लॉक क्षेत्र/भूमि  की वास्तविक स्थिति के संबंध में प्रमाण पत्र प्राप्त करने के लिए राज्य सरकार को अनुरोध पत्र भेजेंगे। राज्य सरकार 60 दिनों के भीतर प्रस्तावित ब्लॉक क्षेत्र/भूमि  की वास्तविक स्थिति के संबंध में प्रमाण पत्र प्रदान करेगी।
60 दिनों के बाद राज्य सरकार की ओर से प्रमाण पत्र प्राप्त न होने की स्थिति में परियोजना प्रस्ताव तकनीकी सह लागत समिति  की बैठक के दौरान तकनीकी और वित्तीय आकलन के लिए एनएमईटी सचिवालय को प्रस्तुत किया जा सकता है। परियोजना प्रस्ताव के तकनीकी आकलन के दौरान प्रस्तावित ब्लॉक क्षेत्र  की स्थिति के बारे में स्पष्ट करने के लिए निदेशक, खान एवं भूविज्ञान निदेशालय/विभाग, राज्य सरकार को टीसीसी की बैठक में भाग लेने के लिए आमंत्रित किया जाएगा।
तकनीकी-आर्थिक उपयुक्तता के आधार पर खनिज अन्वेषण कार्य करने के लिए परियोजना प्रस्ताव को स्वीकृति प्रदान की जाएगी। अन्वेषण कार्य शुरू करने से पहले एमईसीएल और अन्य अधिसूचित सीपीएसयू यह पुष्टि करेंगे कि संबंधित ब्लॉक क्षेत्र किसी भी लीज होल्ड के अंतर्गत नहीं है और किसी भी अन्य राज्य/केंद्रीय/निजी अन्वेषण एजेंसी ने प्रस्तावित ब्लॉक क्षेत्र में अन्वेषण कार्य शुरू नहीं किया है।
देश में खनिजों की खोज में तेजी लाने के लिए खान मंत्रालय द्वारा यह महत्वपूर्ण पहल की गई है और इससे खनिजों में आत्मनिर्भरता प्राप्त करने और आर्थिक विकास एवं रोजगार सृजन की गति तेज करने में काफी मदद मिलेगी।
कोयला मंत्रालय
एनसीएल ने 50 एम्बुलेंस खरीदने के लिए उत्तर प्रदेश को दिए 5 करोड़ रुपये
 ने 50 एम्बुलेंस खरीदने के लिए उत्तर प्रदेश राज्य को पांच करोड़ रुपये प्रदान किए हैं। एनसीएल के सीएमडी श्री प्रभात कुमार सिन्हा और निदेशक  श्री बिमलेंदु कुमार ने उक्त राशि का एक चेक उत्तर प्रदेश के मुख्यमंत्री श्री योगी आदित्यनाथ को आज लखनऊ में सौंपा।
एनसीएल के सीएमडी श्री सिन्हा ने कहा, ‘उत्तर प्रदेश और मध्य प्रदेश राज्यों में एनसीएल के कोयला कारोबार हैं। मैंने माननीय मुख्यमंत्री को आश्वस्त किया है कि एनसीएल राज्य के ताप बिजली संयंत्रों को पर्याप्त मात्रा में कोयले की आपूर्ति जारी रखेगी। इसके अलावा, एक जिम्मेदार कॉर्पोरेट नागरिक होने के नाते हम राज्य के समावेशी विकास के लिए प्रतिबद्ध हैं और हमने इस चुनौतीपूर्ण समय में एम्बुलेंस खरीदने के लिए राज्य को अपनी कॉर्पोरेट सामाजिक जिम्मेदारी  के तहत राज्य को 5 करोड़ रुपये का योगदान किया है।'
एनसीएल एक मिनीरत्न कंपनी है जो कोल इंडिया की तीन सहायक कंपनियों में से एक है। यह प्रति वर्ष 100 मिलियन टन  कोयले का उत्पादन और आपूर्ति करती है। कंपनी कुल 10 कोयला खदानों से कोयले का खनन करती है जिसमें से 4 खदान उत्तर प्रदेश के सोनभद्र जिले में हैं। कंपनी के कुल कोयला उत्पादन में इनका योगदान 20 प्रतिशत है। कंपनी 57 प्रतिशत कोयले की आपूर्ति उत्तर प्रदेश के उपभोक्ताओं को करती है जिनमें से अधिकतर बिजली संयंत्र हैं। कंपनी के 14 प्रतिशत कोयले की आपूर्ति उत्तर प्रदेश राज्य विद्युत निगम लिमिटेड  के ताप बिजली संयंत्रों को की जाती है।
कंपनी ने उत्तर प्रदेश में विभिन्न सीएसआर पहल की है और पिछले पांच वर्षों के दौरान राज्य में विभिन्न विकास परियोजनाओं पर 80 करोड़ रुपये खर्च किए हैं। इन परियोजनाओं में मुख्य तौर पर 80 प्राथमिक स्वास्थ्य केंद्रों का सौर ऊर्जा विद्युतीकरण, वाराणसी की 13 पंचायतों में ठोस अपशिष्ट प्रबंधन के लिए वित्तीय सहायता, बनारस रेलवे स्टेशन के पास इको पार्क का निर्माण, 1,800 सरकारी स्कूलों में लगभग 15,000 फर्नीचर का वितरण, स्कूलों में स्मार्ट क्लासरूम, सड़कों का निर्माण, युवाओं में कौशल विकास आदि शामिल हैं।
एनसीएल ने पिछले वित्त वर्ष के दौरान 108 मिलियन टन  कोयले का उत्पादन किया था और उसकी कोयले की आपूर्ति  107 एमटी से अधिक रही। पिछले वित्त वर्ष के दौरान कंपनी का कोयला उत्पादन और डिस्पैच दोनों 106.25 एमटी के निर्धारित लक्ष्यों से अधिक रहा। चालू वित्त वर्ष में कंपनी को 113.25 एमटी कोयले का उत्पादन करना है और इसमें 45 प्रतिशत से अधिक का उतपादन पहले ही किया जा चुका है।
अल्पसंख्यक कार्य मंत्रालय
इस वर्ष बिना महरम  के हज यात्रा पर जाएगा महिलाओं का अब तक का सबसे बड़ा दल
भारतीय स्टेट बैंक  के माध्यम से हज तीर्थयात्रियों के लिए विदेशी मुद्रा कार्ड जारी करने सहित विदेशी मुद्रा आवश्यकताओं को पूरा करने के लिए विशेष व्यवस्था की गई है
एसबीआई सभी यात्रा प्रारम्भ करने के स्थानों पर स्टॉल लगाता है और एसएमएस के माध्यम से तीर्थयात्रियों से सम्पर्क करता है
हज तीर्थयात्रियों की सहायता करेगी एसबीआई हेल्पलाइन
हज 2023 के लिए, अल्पसंख्यक कार्य मंत्रालय ने हज यात्रा को भारतीय तीर्थयात्रियों के लिए अधिक आरामदायक, सुविधाजनक और किफायती बनाने के लिए कई पहलें की हैं। तीर्थयात्रियों के चयन की प्रक्रिया को उद्देश्यपरक, पारदर्शी, कुशल, समयबद्ध और मानवीय भागीदारी के बिना बनाने के लिए भी समर्पित प्रयास किए गए हैं।
हज के लिए आवेदन और तीर्थयात्रियों का चयन ऑनलाइन किया गया था। प्राप्त कुल 1.84 लाख आवेदनों में से, 14,935 हज आवेदकों को सुनिश्चित आवंटन दिया गया है  के बिना 4,314 महिलाएं शामिल हैं)। यह पुरुष अभिभावकों या महरम के बिना अकेले हज पर जाने वाली महिलाओं का अब तक का सबसे बड़ा दल है।
हज कोटा से अधिक संख्या में प्राप्त आवेदनों को बिना किसी मानवीय हस्तक्षेप के ऑनलाइन रैंडमाइज्ड डिजिटल चयन  प्रक्रिया के माध्यम से अंतिम रूप दिया गया है। यह पहली बार है कि बढ़ी हुई पारदर्शिता के हित में आम जनता के लिए चयन प्रक्रिया के तुरंत बाद चयनित और प्रतीक्षा सूची वाले आवेदकों की सूची आधिकारिक पोर्टल पर प्रकाशित की गई है। सभी 1.4 लाख चयनित तीर्थयात्रियों को हज 2023 के लिए उनके चयन के बारे में एसएमएस भेजा गया है। प्रतीक्षा सूची वाले तीर्थयात्रियों को उनकी प्रतीक्षा सूची की स्थिति और प्रतीक्षा सूची में उनकी स्थिति के बारे में सूचित करने के लिए भी एसएमएस भेजा गया है।
अल्पसंख्यक कार्य मंत्रालय ने तीर्थयात्रियों को विदेशी मुद्रा सुविधाएं प्रदान करने के लिए विशेष व्यवस्था करने के लिए भारतीय स्टेट बैंक  के साथ भागीदारी की है। पहले के वर्षों के विपरीत, जब प्रत्येक तीर्थयात्री को तब उसकी वास्तविक आवश्यकताओं के बावजूद भारत की हज समिति द्वारा 2100 रियाल उपलब्ध कराया जाता था, हज नीति 2023 तीर्थयात्रियों को अब अपनी विदेशी मुद्रा की व्यवस्था करने या कम विदेशी मुद्रा लेने का विकल्प और लचीलापन देती है। तीर्थयात्रियों को सबसे प्रतिस्पर्धी दरों पर विदेशी मुद्रा की आपूर्ति सुनिश्चित करने के लिए सरकार ने एसबीआई के साथ सहयोग किया है।
पूरे भारत में 22,000 से अधिक शाखाओं के साथ भारतीय स्टेट बैंक  सऊदी अरब में अपने प्रवास के दौरान अपनी आवश्यकताओं को पूरा करने के लिए सभी तीर्थयात्रियों के लिए विदेशी मुद्रा  और अनिवार्य बीमा प्रदान करने की सुविधा प्रदान करेगा। इस संबंध में बैंक एसएमएस के जरिए तीर्थयात्रियों तक पहुंचेगा।
सभी तीर्थयात्रियों को विदेशी मुद्रा  कार्ड की सुविधा भी प्रदान की जा रही है जिससे चोरी या नकद  मुद्रा की हानि की संभावना समाप्त हो जाती है। यदि यह कार्ड यात्रा के दौरान खो जाता है तब भी तीर्थयात्री बैंक से अपना पैसा वापस प्राप्त कर सकता है।
एसबीआई तीर्थयात्रियों को नकद या फॉरेक्स कार्ड के माध्यम से विदेशी मुद्रा प्राप्त करने की सुविधा के लिए और आवश्यक मार्गदर्शन एवं सहायता प्रदान करने के लिए उपयुक्त स्तर के समर्पित प्रमुख केन्द्रों / नोडल अधिकारी के साथ सभी प्रस्थान स्थलों पर स्टालों की व्यवस्था भी करेगा। एसबीआई द्वारा एक हेल्पलाइन संचालित की जाएगी और इन नोडल अधिकारियों के संपर्क विवरण शीघ्र ही सार्वजनिक किए जाएंगे।
शिक्षा मंत्रालय
श्री राजकुमार रंजन सिंह ने नई दिल्ली विश्व पुस्तक मेला 2023 का उद्घाटन किया
श्री राजकुमार रंजन सिंह, शिक्षा राज्य मंत्री, भारत सरकार ने आज नई दिल्ली विश्व पुस्तक मेला 2023 का उद्घाटन किया। भारत में फ्रांस के राजदूत महामहिम श्री इमैनुएल लेनैन, फ्रांस के सिंडिकेट नेशनल द लेदिस्यों के अध्यक्ष श्री विन्सेंट मोंटेगने, फ्रांस की नोबेल पुरस्कार विजेता सुश्री एनी एनरॉक्स, आईटीपीओ के अध्यक्ष और प्रबंध निदेशक श्री प्रदीप सिंह खरोला और श्री युवराज मलिक निदेशक एनबीटी-इंडिया ने भी इस अवसर की शोभा बढ़ाई।
इस अवसर पर बोलते हुए, श्री रंजन ने कहा कि किताबें हमारे जीवन में एक आवश्यक भूमिका निभाती हैं, हमारी सीमाओं का विस्तार करती हैं और हमें एक जगह रहकर भी दुनिया भर की यात्रा कराती हैं।
उन्होंने सम्मानित अतिथि देश के रूप में फ्रांस का स्वागत करने पर प्रसन्नता व्यक्त की। उन्होंने कहा कि इस मंच के एक हिस्से के रूप में, न केवल भारत बल्कि दुनिया भर के सैकड़ों लेखक, प्रकाशक, पुस्तक प्रेमी और प्रतिष्ठित व्यक्तित्व साहित्य और संस्कृति के इस सामंजस्यपूर्ण समामेलन का हिस्सा होंगे।
श्री रंजन ने आगे कहा कि इस साल का विषय है आजादी का अमृत महोत्सव, जो भारत की आजादी के 75 साल पूरे होने का जश्न मना रहा है और अमृत काल की ओर हमारी यात्रा की शुरुआत का प्रतीक है। जैसा कि हम स्वतंत्रता के 75 वर्ष पूरे कर रहे हैं, नेशनल बुक ट्रस्ट, भारत ने हमारे स्वतंत्रता सेनानियों को सम्मानित करने के लिए इंडिया@75 श्रृंखला भी जारी की है, जिन्होंने देश के लिए अपने प्राणों की आहुति दी। शहीदों को श्रद्धांजलि देते हुए भारतीय राष्ट्रीय आंदोलन के दौरान गुमनाम नायकों के विषय के साथ भारत के युवा लेखकों को प्रशिक्षित करने के लिए पीएम-युवा मेंटरशिप योजना भी शुरू की गई थी।
उन्होंने यह भी कहा कि यह बहुत खुशी की बात है कि भारत के जी20 अध्यक्षता को चिह्नित करने के लिए मेले के हिस्से के रूप में एक समर्पित जी20 मंडप भी है, जिसमें जी20 देशों की पुस्तकों की एक विस्तृत श्रृंखला आम लोगों के लिए प्रदर्शित की गई है। उन्होने जानकारी दी कि इस साल मेले में राष्ट्रीय शिक्षा नीति 2020 की सफल शुरुआत को प्रदर्शित करने वाला एनईपी मंडप भी है। उन्होंने साथ ही कहा कि व्यवहारिक ज्ञान पर आधारित और छात्र हितैषी इस नीति के क्रियान्वयन के लिए केंद्र, राज्य और देश के क्षेत्रीय संस्थान अभिनव और प्रभावी कदम उठा रहे हैं, जिसे भी प्रस्तुत किया जाएगा।
श्री रंजन ने जी-20 और विदेशी मंडपों के साथ-साथ बच्चों और भाषा प्रकाशकों के मंडपों के दौरे के बाद हॉल नंबर 5 में मुख्य विषय से जुड़े मंडप का भी उद्घाटन किया। श्री रंजन ने 75 पीएम युवा प्रतिनिधियों के साथ भी बातचीत की - जिन्हें एक प्रतियोगिता के बाद चुना गया था और प्रधानमंत्री की युवा  योजना के तहत स्थापित लेखकों द्वारा मार्गदर्शन दिया गया था।
नई दिल्ली विश्व पुस्तक मेला - दुनिया के सबसे बड़े पुस्तक मेलों में से एक - पुस्तक प्रेमियों को आकर्षित करने के लिए अपने पूरे वैभव के साथ वापस आ गया है। नेशनल बुक ट्रस्ट, इंडिया द्वारा आईटीपीओ के सहयोग से एनडीडब्लूबीएफ 2023 का आयोजन 25 फरवरी से 5 मार्च 2023 तक प्रगति मैदान, नई दिल्ली में किया जा रहा है।
राष्ट्रपति सचिवालय
राष्ट्रपति श्रीमती द्रौपदी मुर्मु सर्बिया पहुंची; राष्ट्रपति ने बेलग्रेड में भारतीय समुदाय और भारत के शुभचिन्तकों को संबोधित किया
राष्ट्रपति श्रीमती द्रौपदी मुर्मु सूरीनाम और सर्बिया की अपनी आधिकारिक यात्रा के अंतिम चरण में आज  सर्बिया के बेलग्रेड पहुंचीं। यह भारत के किसी भी राष्ट्रपति की सर्बिया की पहली यात्रा है। सर्बिया के राष्ट्रपति एलेक्जेंडर वुकिक ने विशेष सम्मान प्रदर्शित करते हुए बेलग्रेड के निकोला टेस्ला हवाई अड्डे पर श्रीमती द्रौपदी मुर्मु का स्वागत किया और उन्हें गार्ड ऑफ ऑनर दिया गया। हवाईअड्डे से राष्ट्रपति ने गांधीजीवा स्ट्रीट की यात्रा की और महात्मा गांधी की आवक्ष प्रतिमा पर पुष्पांजलि अर्पित की।
बाद में शाम के समय राष्ट्रपति ने सर्बिया में भारत के राजदूत श्री संजीव कोहली द्वारा बेलग्रेड में आयोजित सामुदायिक स्वागत समारोह में प्रवासी भारतीय समुदाय और भारत के शुभचिन्तकों के साथ बातचीत की।
राष्ट्रपति ने सभा को संबोधित करते हुए उन्होंने कहा कि भारत और सर्बिया प्राचीन देश हैं। उन्होंने कहा कि आधुनिक युग में, सर्बिया के साथ भारत के संबंध विशेष रूप से गुटनिरपेक्ष आंदोलन के संदर्भ में परिभाषित किए गए थे। राष्ट्रपति मुर्मू ने कहा कि भारत और सर्बिया ने हमेशा से एक-दूसरे के मूल हितों की समझ साझा की है। उन्होंने कहा कि इस द्विपक्षीय नींव के आधार पर वह अपनी सर्बिया यात्रा के दौरान सर्बियाई नेतृत्व के साथ बातचीत करने के लिए उत्सुक हैं।
राष्ट्रपति मुर्मु ने कहा कि सर्बिया, भारत के स्थायी विकास सहयोग कार्यक्रमों में एक महत्वपूर्ण भागीदार रहा है। उन्होंने विशेष उल्लेख करते हुए कहा कि भारत को वैश्विक मंच पर एक जिम्मेदार विकास भागीदार, प्राथमिक उत्तरदाता और ग्लोबल साउथ की अभिव्यक्ति के रूप में पहचाना जाता है। राष्ट्रपति ने कहा कि इनमें से प्रत्येक पहलू एक अग्रणी शक्ति बनने की हमारी खोज को दर्शाता है। उन्होंने जलवायु कार्रवाई, आतंकवाद का मुकाबला करने, कनेक्टिविटी, समुद्री सुरक्षा, वित्तीय समावेशन और खाद्य सुरक्षा से संबंधित विभिन्न मुद्दों पर भारत द्वारा निभाई गई अग्रणी भूमिका का भी जिक्र किया।
राष्ट्रपति ने भारत के सर्बियाई हितैषियों की भारत के प्रति स्नेह एवं प्रेम रखने के लिए सराहना की। उन्होंने कहा कि भारत और सर्बिया के बीच मित्रता व समझ को सशक्त करने में उनकी भूमिका अमूल्य है।
राष्ट्रपति का अभिभाषण देखने के लिए कृपया यहां पर क्लिक करें।
स्वास्थ्य एवं परिवार कल्याण मंत्रालय
कोविड-19 टीकाकरण अपडेट
राज्यों/ केंद्र शासित प्रदेशों को 49.85 करोड़ से अधिक टीके की खुराक प्रदान की गई
राज्यों/ केंद्र शासित प्रदेशों और निजी अस्पतालों के पास अभी भी 2.75 करोड़ से अधिक खुराक टीकाकरण के लिए उपलब्ध हैं
केंद्र सरकार पूरे देश में कोविड-19 टीकाकरण की रफ्तार बढ़ाने और इसके दायरे का विस्तार करने के लिए प्रतिबद्ध है। कोविड-19 टीके की व्यापक उपलब्धता से जुड़ा नया चरण 21 जून, 2021 से शुरू हुआ है। टीकाकरण अभियान को टीकों की उपलब्धता बढ़ाकर और राज्यों एवं केंद्र शासित प्रदेशों के लिए टीकों की अग्रिम उपलब्धता सुनिश्चित करते हुए तेज किया गया है। इससे राज्यों एवं केंद्र शासित प्रदेशों को अपनी योजना तैयार करने और टीके की आपूर्ति श्रृंखला को युक्तिसंगत बनाने में मदद मिलेगी।
भारत सरकार इस राष्ट्रव्यापी टीकाकरण अभियान के तहत राज्यों और केंद्र शासित प्रदेशों को कोविड के टीके मुफ्त उपलब्ध कराकर उनकी मदद कर रही है। कोविड-19 टीकाकरण अभियान के सार्वभौमिकरण के नए चरण में केंद्र सरकार देश में टीका विनिर्माताओं द्वारा उत्पादित 75 प्रतिशत टीकों की खरीदारी कर राज्यों एवं केंद्र शासित प्रदेशों को आपूर्ति  कर रही है।
|
|
टीके की खुराक
|
|

|
|
आपूर्ति
|
|
49,85,51,660
|
|
आपूर्ति की तैयारी
|
|
20,94,890
|
|
प्रयोग की गई
|
|
47,52,49,554
|
|
शेष उपलब्ध
|
|
2,75,88,573
राज्यों एवं केंद्र शासित प्रदेशों को सभी स्रोतों से अब तक टीके की 49.85 करोड़ खुराक प्रदान की जा चुकी है और 20,94,890 खुराक आपूर्ति की तैयारी में हैं। इनमें से व्यय सहित कुल खपत आज सुबह 8 बजे तक प्राप्त आंकड़ो के अनुसार 47,52,49,554 खुराक हैं।
राज्यों एवं केंद्र शासित प्रदेशों और निजी अस्पतालों के पास अभी भी 2.75 करोड़ से अधिक खुराक शेष है जिनका प्रयोग होना अभी बाकी है।
राष्ट्रपति सचिवालय
राष्ट्रपति ने गुरु नानक जयंती की पूर्व संध्या पर शुभकामनाएं दीं
भारत के राष्ट्रपति श्री रामनाथ कोविंद ने गुरु नानक देव की जयंती की पूर्व संध्या पर लोगों को शुभकामनाएं दी हैं।
राष्ट्रपति ने एक संदेश में कहा, “गुरु नानक देव की जयंती के शुभ अवसर पर, मैं भारत और विदेशों में रहने वाले सभी नागरिकों, विशेषकर सिख समुदाय के भाइयों और बहनों को हार्दिक बधाई और शुभकामनाएं देता हूं।
गुरु नानक देव का जीवन और शिक्षाएं सभी मनुष्यों के लिए प्रेरणा हैं। उन्होंने लोगों को एकता, सद्भाव, बंधुत्व, सौहार्द और सेवा का रास्ता दिखाया और कड़ी मेहनत, ईमानदारी व आत्म-सम्मान के साथ जीवन शैली जीने के लिए एक आर्थिक दर्शन दिया।
गुरु नानक देव ने अपने अनुयायियों को ‘एक ओंकार’ का मूल मंत्र दिया और जाति, पंथ और लिंग के आधार पर भेदभाव किए बिना सभी मनुष्यों के साथ समान व्यवहार करने पर जोर दिया। 'नाम जपो, कीरत करो और वंड छको' के उनके संदेश में उनकी सभी शिक्षाओं का सार है।
आइए गुरु नानक देव की जयंती के पावन अवसर पर, हम सब अपने आचरण में उनकी शिक्षाओं का पालन करें।”
राष्ट्रपति का संदेश देखने के लिए यहां क्लिक करें
प्रधानमंत्री कार्यालय
प्रधानमंत्री ने बाघों की संख्या में उत्साहवर्धक वृद्धि पर हर्ष व्यक्त किया
प्रधानमंत्री श्री नरेन्द्र मोदी ने बाघों की संख्या में उत्साहवर्धक वृद्धि पर हर्ष व्यक्त किया है।
प्रधानमंत्री ने ट्वीट किया हैः
“बाघों की बढ़ती संख्या उत्साहवर्धक है। सभी हितधारकों और पर्यावरण प्रेमियों को बधाई। इस रुझान ने बाघों और अन्य जीव-जंतुओं की सुरक्षा की जिम्मेदारी और बढ़ा दी है। हमारी संस्कृति भी हमें यही सिखाती है।”
संस्कृति मंत्रालय
संस्कृति मंत्रालय और शिक्षा मंत्रालय ने संगीत और नाट्य परम्परा पर 'धारा' का आयोजन किया
मुख्य बातें:
• आयोजन का उद्देश्य हमारी नाट्य कला की परंपराओं को पुनर्जीवित करने और लोकप्रिय बनाने के लिए एक विजन डॉक्यूमेंट 2047 बनाना तथ्ज्ञा इस इकोसिस्टम के सामने आने वाली चुनौतियों का प्रभावी ढंग से समाधान करना है।
संस्कृति मंत्रालय और शिक्षा मंत्रालय ने 5-6 जनवरी, 2023 को तमिलनाडु के तंजावुर में एसएएसटीआरए  में ब्रहाट, प्राच्यम और संगम टॉक्स के सहयोग से संगीत और नाट्य परम्परा पर ‘धारा’ का आयोजन किया।
'धारा' आजादी का अमृत महोत्सव के तत्वावधान में जागरूकता पैदा करने, संरक्षित करने और भारतीय ज्ञान प्रणाली के कई डोमेन को बढ़ावा देने के लिए सम्मेलनों की एक श्रृंखला है।
आयोजन का उद्देश्य हमारी नाट्य कला की परंपराओं को पुनर्जीवित करने और लोकप्रिय बनाने के लिए एक विजन डॉक्यूमेंट 2047 बनाना है और इस इकोसिस्टम के सामने आने वाली चुनौतियों का प्रभावी ढंग से समाधान करना है।
मुख्य अतिथि डॉ. पद्मा सुब्रह्मण्यम , प्रोफेसर गंती एस. मूर्ति , डॉ. आर. चंद्रमौली , संस्कृति मंत्रालय से श्री श्रीनिवासन अय्यर जैसे गणमान्य व्यक्तियों की उपस्थिति में इस धारा कार्यक्रम का उद्घाटन किया गया और प्रो. अनुराधा चौधरी  द्वारा धन्यवाद ज्ञापन किया गया।
डॉ. पद्मा सुब्रह्मण्यम ने अपने मुख्य भाषण में भारत की समृद्ध अमूर्त विरासत की महिमा, हमारे सामने आने वाली चिंताओं और हमारी नाट्य कलाओं के लिए भविष्य के रोडमैप को संक्षेप में प्रस्तुत किया। उन्होंने इस बात पर जोर दिया कि भारतीय कलाएं हमारे अंदर निहित दिव्यता को साकार करने का एक मार्ग हैं। उन्होंने बताया कि कैसे देश के युवाओं को एक ऐसी संस्कृति पर गर्व करने की जरूरत है जो अखंड बनी हुई है और हमारी कला की विधाओं का सम्मान करने वाले कलाकारों में विकसित हुई है।
अगले दो दिनों तक लगातार पैनल चर्चा में देश भर के प्रख्यात चिकित्सकों, शोधकर्ताओं, नवप्रवर्तकों और शिक्षकों ने संगीत और नृत्य में कर्नाटक, हिंदुस्तानी और लोक  परंपरा का प्रतिनिधित्व किया।
प्रतिभागियों और छात्रों ने संगीत परंपरा का प्रतिनिधित्व करते हुए श्री कन्नन बालाकृष्णन और उनकी टीम द्वारा जुगलबंदी, श्रीमती तारा किनी और उनकी टीम द्वारा सुनाद और श्री थोकचोम तोलेन मेइती तथा उनकी टीम द्वारा नाट्य परंपरा का प्रतिनिधित्व करते हुए मणिपुरी नृत्य प्रस्तुति और संगीत मंचन परंपरा का प्रतिनिधित्व करते हुए डॉ. रेवती सकलकर द्वारा लोका में एक संगीत नाट्य जैसे मंत्रमुग्ध कर देने वाले कार्यक्रमों को भी देखा।
अंत में छात्रों और सम्मेलन के वक्ताओं ने आगामी वर्षों के लिए काम करने और भारत की सदियों पुरानी प्रदर्शन कलाओं के उज्ज्वल भविष्य के सूत्रधार बनने के लिए कई कार्य बिंदुओं के बारे में बताया। इन्हें एक औपचारिक श्वेत पत्र के रूप में प्रस्तुत किया जाएगा जिसका शीर्षक होगा: धारा - संगीत और नाट्य परंपरा के लिए विजन 2047"।
प्रधानमंत्री कार्यालय
प्रधानमंत्री ने स्वतंत्रता सेनानी वी.ओ.चिदंबरम पिल्लई को उनकी जयंती पर याद किया
प्रधानमंत्री श्री नरेन्द्र मोदी ने स्वतंत्रता सेनानी वी.ओ.चिदंबरम पिल्लई को उनकी जयंती परयाद किया है।
एक ट्वीट में प्रधानमंत्री ने कहा;
"दूरदर्शी वी.ओ. चिदंबरम पिल्लई को उनकी जयंती पर स्मरण करते हैं। उन्होंने हमारे स्वतंत्रता आंदोलन में अग्रणी योगदान दिया। उन्होंने एक आत्मनिर्भर भारत की भी परिकल्पना की और इसके लिए उन्होंने बंदरगाहों और पोत परिवहन क्षेत्रों में विशेष रूप से प्रयास किए। वह हमारे लिए विशेष प्रेरणा के स्रोत हैं।"
स्वास्थ्य एवं परिवार कल्याण मंत्रालय
भारत ने कोविड के कुल 10 करोड़ टेस्ट कराने का लक्ष्य पार किया
पिछले 1 करोड़ टेस्ट 9 दिनों में कराए गए
पिछले 24 घंटों में करीब 14.5 लाख कोविड टेस्ट कराए गए
भारत ने जनवरी 2020 से अब तक कोविड-19 के अधिक-से-अधिकटेस्ट कराने केमामले में भारी वृद्धि दर्ज की है। उसने आज कुल 10 करोड़ टेस्ट कराने का लक्ष्य पार कर लिया ।
एक अन्य उपलब्धि में पिछले 24 घंटों में 14,42,722 टेस्ट कराए गए।
देश में 2000 के करीब प्रयोगशालाएं खोले जाने के बाद हमारी टेस्ट कराने की क्षमता में भारी सुधार हुआ है। इसके अलावा, केन्द्र और राज्य/केन्द्र शासित प्रदेशों के समन्वित प्रयासों से यह संभव हो सका है। अब प्रतिदिन 15 लाख से ज्यादा नमूनों की जांच का काम किया जा सकता है।
देश के सभी हिस्सों में टेस्ट कराने की अवसंरचना के विस्तार से कराए गए टेस्ट की संख्या में भारी वृद्धि हुई है। देश में कुल 1989 जांच प्रयोगशालाएं हैं जिनमें से 1122 सरकारी प्रयोगशालाएं और 867 निजी प्रयोगशालाएं हैं।
इनसे सतत आधार पर प्रतिदिन टेस्ट कराने की क्षमता में भारी सुधार आया है और देश में पॉजिटिव मामलों की दर में पर्याप्त गिरावट आई है। इससे यह संकेत मिलता है कि संक्रमण के प्रसार की दर पर प्रभावी तौर से लगाम लगाई जा सकी है। कुल टेस्ट की संख्या के 10 करोड़ का आंकड़ा पार कर जाने से समन्वित दर में गिरावट आ रही है। आज पॉजिटिव मामलों की राष्ट्रीय दर 7.75 प्रतिशत हो गई है।
यह, केन्द्र सरकार की सफल टेस्टिंग, ट्रैकिंग, ट्रेसिंग, ट्रीटिंग और टेक्नोलॉजी की रणनीति का और राज्यों/केन्द्र शासित प्रदेशों द्वारा इसे प्रभावी तौर पर लागू किए जाने का नतीजा है।
विभिन्न क्षेत्रों में बड़े पैमाने पर की जा रही टेस्टिंग से पॉजिटिव मामलों की तत्काल पहचान करने में सफलता मिली है। इसके अलावा, प्रभावी निगरानी और ट्रेसिंग के जरिए मामलों की जल्द शिनाख्त और अस्पतालों और घरों एवं चिकित्सा केन्द्रों में गंभीर मामलों का समय पर तथा प्रभावी उपचार किया जा सका है। इससे मृत्युदर में धीरे-धीरे गिरावट आने लगी है।
पिछले 1 करोड़ टेस्ट 9 दिन में कराए गए।
15 राज्यों और केन्द्र शासित प्रदेशों ने राष्ट्रीय आंकड़े में पॉजिटिव मामलों की उच्च दर दर्शाई है जिससे संकेत मिला है कि इन क्षेत्रों में बड़े पैमाने पर समन्वित टेस्ट कराए जाने की जरूरत है।
विद्युत मंत्रालय
एनटीपीसी ने ओडिशा में एनएलसी की तालाबीरा कोयला खदानों से अतिरिक्त कोयले का करार किया है
ईंधन सुरक्षा को मजबूत करने के अपने प्रयासों के तहत, एनटीपीसी ने ओडिशा में एनएलसी की तालाबीरा खदानों से कोयले का उठाव शुरू किया है। समझौते के अनुसार, एनटीपीसी तालाबीरा खदानों से लेकर लारा और दरलीपल्ली तक कोयले का उठाव करेगी। इसके अलावा, एनटीपीसी अपनी निजी खदानों से कोयले का उत्पादन भी बढ़ा रही है।
एनटीपीसी समूह की वर्तमान स्थापित क्षमता 66,900 मेगावाट  है। इस समूह के अंतर्गत 47 एनटीपीसी स्टेशन  और 26 संयुक्त उद्यम स्टेशन  शामिल हैं।